Държавен вестник, бр. 66, 2014 г., стр. 49

БРОЙ  66	
Д Ъ Р Ж А В Е Н  В Е С Т Н И К 	
СТР.  49  
обучение: индивидуално обучение в неонатоло­
гична структура от трето ниво на компетентност 
и препоръчително участие в специализирани 
тематични курсове;
3.2. да владее и извършва специализирани 
лекарски дейности в неонатологията;
3.3. да участва в извършването на високо­
специализирани лекарски дейности в неонато­
логията под ръководството и контрола на лекар 
с призната специалист по неонатология.
4. Изисквания за осъществяване на високо­
специализирани дейности:
4.1. Високоспециализираните медицински 
дейности се извършват от лекар с призната 
специалност по неонатология и допълнителна 
квалификация.
4.2. Високоспециализираните дейности, про­
веждани при новородени деца, но обект на 
други медицински специалности, се провеждат 
от специалисти със съответната квалификация.
5. Изисквания към медицинските специали­
сти, осъществяващи здравни грижи (медицински 
сестри и акушерки):
5.1. Медицинските сестри и акушерките в 
структурите по неонатология владеят и прилагат 
в практиката всички долекарски дейности.
5.2. Носят пълна отговорност за пациентите 
на ниво сестрински грижи до предаването на 
следващата работна смяна.
5.3. Отговарят за движението на лекарствените 
продукти и консумативи по време на работната 
им смяна.
5.4. Отговарят за изправността и състоянието 
на медицинската апаратура по време на работ­
ната им смяна.
5.5. Работят по съответен протокол на ниво 
долекарски грижи, регламентиран в правилника 
за дейността на съответното отделение и съо­
бразно длъжностната характеристика, а по отно­
шение на всеки конкретен пациент изпълняват 
нарежданията на лекуващия лекар, дежурния 
лекар и началника на отделението.
5.6. Старшата медицинска сестра и акушерка 
има следните основни задължения:
5.6.1. Организира работния график и дейността 
на сестринския/акушерския състав и санитарите 
и носи отговорност за това.
5.6.2. Отговаря за изправността на инсталаци­
ите и апаратурата, водени на материален отчет.
5.6.3. Отговаря за изписване, разпределение, 
отчет на лекарства и консумативи.
5.6.4. Организира дейностите за профилактика 
на вътреболничните инфекции.
5.6.5. Отговаря за правилното изпълнение и 
контролира всички хигиенни дейности: дезин­
фекция на под и повърхности, деконтаминация, 
текуща и крайна дезинфекция и стерилизация 
на апаратура, инструментариум и бельо.
ІV. Изисквания за осъществяване на дейността 
по специалността
1. Изисквания за осъществяване на дейността 
по специалността в първичната извънболнична 
помощ – съгласно изискванията на Наредба 
№ 3 от 2014 г. за утвърждаване на медицински 
стандарт „Педиатрия“ (ДВ, бр. 15 от 2014 г.).
2. Изисквания за осъществяване на дейността 
в специализираната извънболнична медицинска 
помощ – съгласно изискванията на Наредба 
№ 3 от 2014 г. за утвърждаване на медицински 
стандарт „Педиатрия“.
3. Изисквания при оказване на медицинска 
помощ по медицинската специалност в струк­
тури на лечебни заведения за болнична помощ.
А. Първо ниво на компетентност
3.1. Изисквания към структурата за осъщест­
вяване на дейността:
3.1.1. Структурата по неонатология от първо 
ниво на компетентност разполага с родилна зала; 
пациентски стаи с легла за здрави новородени 
деца; стая или кът за новородени деца с нару­
шения в адаптацията или неонатална патология, 
включена в обема на дейност на структура по 
неонатология от първо ниво на компетентност.
3.1.2. Структурата по неонатология от първо 
ниво на компетентност може да бъде децентрали­
зирано (новородено и майка в едно помещение), 
полуцентрализирано (новородено и майка в две 
помещения, свързани помежду си), централизи­
рано (новородено и майка в отделни несвързани 
помещения).
3.2. Устройство и оборудване на помещенията:
3.2.1. Родилна зала – обща структура с отде­
лението по акушерство и гинекология:
3.2.1.1. Препоръчително е родилната зала да 
е разположена на един етаж с отделението за 
новородени деца или да е свързана посредством 
асансьор със структурна единица за новородени 
деца и следродилни грижи.
3.2.1.2. Операционна зала за цезарово сечение.
3.2.1.3. Санитарен възел, оборудван с мивка 
за топла и студена вода, дистрибутор на течен 
сапун и хартия, дезинфектант за ръце.
3.2.1.4. Зала (кът) за кардио-пулмонална ресус­
цитация на всеки 3 родилни легла със следното 
оборудване:
3.2.1.4.1. реанимационна маса за ресусцитация 
с локално отопление, възможност за аспирация 
и подаване на кислород;
3.2.1.4.2. ларингоскоп с права лъжица;
3.2.1.4.3. щипка тип „Мажил“ за новородени 
деца;
3.2.1.4.4. неонатален балон за обдишване с 
клапа и три размера неонатални маски;
3.2.1.4.5. неонатален ресусцитатор;
3.2.1.4.6. спешен шкаф с наличност на след­
ните лекарствени продукти: адреналин ампули, 
натриев бикарбонат 8,4 %, физиологичен разтвор, 
глюкозни разтвори 5 % и 10 %, дестилирана вода, 
калциев глюконат 10 %;
3.2.1.4.7. спешен шкаф със следните медицин­
ски изделия: набор за стерилно прерязване на 
пъпна връв, стерилни пъпни клампи, спиртен 
разтвор 70 %, стерилни ръкавици, нестерилни 
ръкавици, аспирационни катетри СН 6, СН 8, 
СН 10, трахeални тръби ID 2,0; 2,5; 3; 3,5, сприн­
цовки 1 мл, 2 мл, 5 мл, перфузорни спринцовки 
25 мл, 50 мл, еднолуменни и двулуменни пъпни 
катетри;
3.2.1.4.8. неонатална теглилка;
3.2.1.4.9. неонатален ръстомер;